MUNICIPIUL CRAIOVA

CONSILIUL LOCAL AL MUNICIPIULUI CRAIOVA                                                                                                    
       HOTĂRÂREA NR.399
privind mandatarea reprezentantului Municipiului Craiova să aprobe si să voteze în Adunarea Generală a Asociaților S.C. Eco Urbis Craiova S.R.L., actul adițional la contractul de mandat cu privire la indemnizația membrilor Consiliului de Administrație și indicatorii de performanță la Contractul de mandate
           Consiliul Local al Municipiului Craiova, întrunit în sedinţa extraordinară din data de 21.08.2026.

Având în vedere referatul de aprobare nr.285713/2026, raportul nr.285716/2026 al Direcţiei Servicii Publice și raportul de avizare nr.286015/2026 al Direcției Juridice, Asistență de Specialitate și Contencios Administrativ, prin care se propune mandatarea reprezentantului Municipiului Craiova să aprobe si să voteze în Adunarea Generală a Asociaților S.C. Eco Urbis Craiova S.R.L., actul adițional la contractul de mandat cu privire la indemnizația membrilor Consiliului de Administrație și indicatorii de performanță la Contractul de mandat și avizele nr.29/2026 al Comisiei I - Buget Finanţe, Studii, Prognoze şi Administrarea domeniului, nr.25/2026 al Comisiei III -Servicii Publice, Liberã Iniţiativã şi Relaţii Internaţionale și nr.33/2026 al Comisiei V- Juridică, Administraţie Publică şi Drepturi Cetăţeneşti;
În conformitate cu prevederile Ordonanţei de Urgenţa a Guvernului nr.109/2011 privind guvernanţa corporativă a întreprinderilor publice, cu modificările si completările ulterioare, Hotărârii Guvernului nr.639/2023 pentru aprobarea normelor metodologice de aplicare a Ordonanţei de Urgenta a Guvernului nr.109/2011 privind guvernanţa corporativă a întreprinderilor publice, cu modificările si completările ulterioare, Ordonanța Guvernului nr.26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin, direct ori indirect, o participație majoritară, cu modificările și completările ulterioare, Legii nr.31/1990 - Legea societăţilor, republicată, cu modificările şi completările ulterioare și Avizul AMEPIP nr.11029/27.07.2026 privind nivelul indemnizației fixe brute lunare propuse pentru membrii neexecutivi ai Consiliului de Administrație;
În temeiul art.129 alin.2 lit. d, coroborat cu alin.7 lit. n, art.132, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;
                                                         HOTĂRĂŞTE:
            Art.1. Se aprobă mandatarea reprezentantului Municipiului Craiova în Adunarea Generală a Asociaților  S.C. Eco Urbis Craiova S.R.L., dna. Nemțeanu Oana Elena:

a. să aprobe indemnizația fixă pentru fiecare membru neexecutiv al Consiliului de Administrație S.C. Eco Urbis Craiova S.R.L, pentru perioada exercitării mandatului;
b. să negocieze și să aprobe indicatorii de performanță financiari și nefinanciari ai membrilor neexecutivi din cadrul Consiliului de Administrație al S.C. Eco Urbis Craiova S.R.L, aferenți contractului de mandat, în conformitate cu prevederile Hotărârii Guvernului nr.639/2023 și a scrisorii de asteptări;
c. să aprobe și să semneze actul adițional la contractul de mandat al membrilor Consiliului de Administrație.
            Art.2. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, dna. Nemțeanu Oana Elena, Direcţia Servicii Publice şi S.C. Eco Urbis Craiova S.R.L. vor aduce la îndeplinire prevederile prezentei hotărâri.

